Hallo Gasoliners Fans    Samschtig morge 06.30 het im Doubletree Hotel  Downtown Nashville de Wecker gschället.  De Hotel Wakeup Call het au funktioniert     Nachem zmörgele hani mis schwärbeladene gepäck, 3 stockwärch abegschleppt, jo, natürli mitem Lift   Ha gottseidank alles i Chevy inebrocht   No es letschts mol di 4th.Street südwärts gfahre.  Aber nur bis zum erschte Block, det isch nämli e grosse chranwage gstande und het di ganz stross blockiert.  Vermuetli isch öpper im Hochhus am Zügle gsi         En Bouarbeiter het gmeint es gieng öppe e viertel stund.  I ha de kehrt und be um 2 Block ume wider ufdi 4th. gfahre.  Es letschts mol hani de Lower Broadway gkrüzt.  Mi Music Club Stross . . . . . !  Im Himmel hetsich mi gmüetszuestand widerspieglet   Es isch mega trüeb gsi, starch gwindet und het uf halbem wäg zum Flughafe au agfange rägne !  S ichecke isch rächt schnäll gange, obwohl i näbem Gepäckkoffer auno e Gitarre ufge ha. Sit  dem johr isch nurno eis gepäckstück erlaubt,fürs 2. muesme zahle. Ok machemer doch.  Nachdem i zahlt han, het die guet Frau min Koffer no welle ufd wog gstellt ha. Hm, natürli chli überem tolerierte gwicht gsi   Das isch aber ganz neu be mer,hani doch no nie gha         Ha de gfrogt was Sie  defür no well vo mer ?  Sie het glachet, e Orange zettel HEAVY lb 54 anegmacht  und mer e gueti Reis gwünscht  Das hani chöne bruche.  Es isch de grad 10 gsi und Boarding isch für 11.20 vorgseh gsi.  Aber es isch no ke Flüger am Dock gstande.  Am halbi eis ischer de cho, sicher neume im Verchehr gstande   Am 20 ab eis het das Flügerli abghobe.  Uf Atlanta isches e churze flug vo 33 minute.  Aber au das chan lang si we stinkendi  lüt umdi ume hesch   Churz nachem 2 beni usem flügerli und uf mis handgepäck gwartet.  Atlanta isch e stund witer als Nashville, also isch scho nach 3 gsi.  Boarding lut Ticket 20 vor 4.  Weles Gate, das hani au zerscht müesse ufde Monitore go sueche.  Be däm Flughafe si d Gate ned grad ume egge   Viertel vor 4 beni am Gate E 29 acho.  Sitem Früehstück hani nütme gässe.  Nashville am  Flughafe au ned ,wilsmer ned grad drum gsi isch   Ha gmeint in Atlanta chöni öppis chlises ässe.  Det wäre 2 std bis zum heiflug vorgseh gsi.  Das isch aber is wasser gheit und so beni hungrig i Flüger. DL 66.  04.35 hetemer sölle starte.  Aber über Atlanta het es heftigs gwitter tobet.  De Pilot isch trotzdem ufs Rollfäld use und het 3 mol wider vom Rollfäld ewäg müesse.  Atlanta zit halbi 8 zobe ( Schwizer zit Halbi 2 morge ) heter de  es zitfänschter becho zum useflüge.  E ruppige start und de flug isch au ned ruhiger worde.  E het blitzt und ad Fänschterli (ohni vorhäng) grägnet     S isch glaub öppe Halbi 3 Schwizerzit gsi wos ändli z ässe geh het.  Hm,we Hunger hesch issisch a. . . ,nei,ned alles,aber einiges   Aber,am Sunntig morge 10.00 Schwizer zit dochno glandet.  Wider Schwizer bode  under mine Boots   D zöllnerin bede passkontrolle het mit ärnschtem gsicht gfrogt,  händsi dä Huet neu kauft. Jo, i chauf doch ke alte   Sie het gmeint dä müendsi doloh . . . . . !  Ha de gseit die Angscht hani au, wänden Sie für sich ?  De zöllner näbe Ihre het s Schmunzle nüm under kontrolle gha   So beni ned Huetlos igreist     Be aber grad zerscht go es Kafi gniesse,befori heigfahre worde be.  Jetz isch di gross Wöscherei agseit   Aber bis am Fritig obe bem Gasoliners gig in Interlaken,  hani bestimmt es neus,gwäschnigs und büglets Hämp     Bis denn. Händ e guete start i di neu wuche.  Euche Rrrrrrrrrrrrrrrolf . . . wider ir Schwiz